ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብዪ ኣሕመድ ብትግርኛ ዘካየዶ ቃለመሕትት፡ 6 ቀንዲ ነጥብታት 28 ሓምለ 2020 ምንጪ ስእሊ, FBC ቀዳማይ ሚኒስተር ኣብዪ ኣሕመድ ኣብዚ ቀርባ መዓልታት ምስ ፋና ዝተባህለ ብመንግስቲ ዝድገፍ መደበር ተለቪዥን ብቋንቋ ትግርኛ ካየዶ ቃለመሕትት፡ ብሓፈሽኡ ኣብቲ ምስ ክልል ትግራይ ዘሎ ምስሕሓብ ዘተኾረ’ዩ ነይሩ። ኣብቲ ንቋንቋ ትግርኛ ዘለዎ ምልከት ዘርኣየሉ ቃለመሕትት፡ ተኽእሎ ኲናት ምስ ክልል ትግራይን፡ ምርጫ፡ ርክብ ምስ ኤርትራ ዘጠቓለለ ሓያሎ ነጥብታት ኣልዒሉ ተዛሪቡ። ኣብ 6 ካብቶም ቀንዲ ዝተዛረበሎም ዛዕባታት እንታይ ከምዝበለ ብሕጽር ዝበለ ኣቕሪብናዮ ኣለና። ‘ምስ ትግራይ ምውጋእ ዝብል ዘረባ ካብ ባሃሊኡ ደጋሚኡ” ጠንቂ ናይቲ ኣብ መንጎ እቲ ንሱ ዝመርሖ ፌደራላዊ መንግስትን፡ መንግስቲ ክልል ትግራይ እናገደደ ዝኸይድ ዘሎ ወጥሪ ኣመልኪቱ ኣብ ዝሃቦ መልሲ፡ ምስቲ ኣብታ ሃገር ዘተኣታተዎ ጽገናታት ዝተኣሳሰር ምዃኑ ተዛሪቡ። ምስ ክልል ትግራይ ናይ ምውጋእ መደብ እንተለዎ ምስ ተሓተተ’ውን፡ “ናይ ዕብዳን ዘረባ’ዩ፡ ካብ [ባሃሊኡ] ደጋሚኡ” ክብል ብቑጠዐ ነጺግዎ። ንሱ ይኹን እቲ ንሱ ዝመርሖ ገዛኢ ሰልፊ ብልጽግና ንህዝቢ ትግራይ ናይ ምጉዳእ ሃቐነ ከም ዘይብሎም’ውን ገሊጹ። ጉዕዞ ኣብዪ ኣሕመድ ኣብ ቀራና-መንገዲ?
